बृहत्संहिता/अध्यायः ८४
८४ दन्तकाष्ठलक्षणाध्यायः ।।
वल्लीलतागुल्मतरुप्रभेदैः	
स्युर्दन्तकाष्ठानि सहस्रशो यैः ।	
फलानि वाच्यान्यथ[क्.अति] तत्प्रसङ्गो	
मा भूदतो वच्म्यथ कामिकानि ।।	८४.०१ ।। 
अज्ञातपूर्वाणि न दन्तकाष्ठान्य्	
अद्यान्न पत्रैश्च समन्वितानि ।	
न युग्मपर्वाणि न पाटितानि	
न चऊर्ध्वशुष्काणि विना त्वचा च ।।	८४.०२ ।। 
वैकङ्कतश्रीफलकाश्मरीषु	
ब्राह्मी द्युतिः क्षेमतरौ सुदाराः ।	
वृद्धिर्वटे +अर्के प्रचुरं च तेजः	
पुत्रा मधूके सगुणाः[क्.ककुभे] प्रियत्वम् ।।	८४.०३ ।। 
लक्ष्मीः शिरीषे च तथा करञ्जे	
प्लक्षे +अर्थसिद्धिः समभीप्सिता स्यात् ।	
मान्यत्वं आयाति जनस्य जात्यां	
प्राधान्यं अश्वत्थतरौ वदन्ति ।।	८४.०४ ।। 
आरोग्यं आयुर्बदरीबृहत्योर्	
ऐश्वर्यवृद्धिः खदिरे सबिल्वे ।	
द्रव्याणि चैष्टान्यतिमुक्तके स्युः	
प्राप्नोति तान्येव पुनः कदम्बे ।।	८४.०५ ।। 
नीपे[क्.निम्बे] +अर्थाप्तिः करवीरे +अन्नलब्धिर्	
भाण्डीरे स्याद्*अन्नं एवं[क्.इदं एव] प्रभूतम् ।	
शम्यां शत्रूनपहन्त्यर्जुने च	
श्यामायां च द्विषतां एव नाशः ।।	८४.०६ ।। 
शाले +अश्वकर्णे च वदन्ति गौरवं	
सभद्रदारावपि चाटरूषके ।	
वाल्लभ्यं आयाति जनस्य सर्वतः	
प्रियङ्गुअपामार्गसजम्बुदाडिमैः ।।	८४.०७ ।। 
उदङ्मुखः प्राङ्मुख एव वाअब्दं	
कामं यथेष्ठं[ऊ.यथेष्टं] हृदये निवेश्य ।	
अद्यादनिन्दन्[क्.अनिन्द्यं] च सुखौपविष्टः	
प्रक्षाल्य जह्याच्च शुचिप्रदेशे ।।	८४.०८ ।। 
अभिमुखपतितं प्रशान्तदिक्स्थं	
शुभं अतिशोभनं ऊर्ध्वसंस्थितं यत् ।	
अशुभकरं अतो +अन्यथा प्रदिष्टं	
स्थितपतितं च करोति मृष्टं अन्नम् ।।	८४.०९ ।।